钦定古今图书集成/明伦汇编/氏族典/第348卷 > 周洇
## 钦定古今图书集成/明伦汇编/氏族典/第348卷 > 周洇

按《曹县志》：“洇与其弟浙为商河南，还至梁晋口，其兄
江逆于途，贼卒至，欲尽杀之。兄弟告贼，愿留一人以
养母，且争死。贼感而释之。先是，贼杀曹人甚多，洇兄
弟素负意气，豪于乡，谋复仇。伺间杀二人，被伤者数
十人。贼怒，相转斗，浙与江皆被杀，洇独溃围出。已而
还请同死，亦杀之。”